Diari Oficial de la Generalitat Valenciana


Sumari del DOGV 3147, del 22-12-1997 (1997/12972)

Informació pública de l'alternativa tècnica del Programa per a l'Execució Integra de la Unitat d'Execució 5.2 del Pla General d'Ordenació Urbana de Torrent.
------------------------------------------------------------------------------------------------------------------------------------------------------------

### Dades del document

Número de DOGV
:   3147

Data del DOGV
:   22-12-1997

Secció del DOGV
:   ALTRES ANUNCIS - ORDENAMENT DEL TERRITORI I URBANISME

Número del document
:   1997/12238


Organisme emissor
:   Agrupació d'Interés Urbanístic de la Unitat d'Actuació 5.2 del Pla General d'Ordenació Urbana de Torrent

Tipus de document
:   Anunci

Informació pública de l'alternativa tècnica del Programa per a l'Execució Integra de la Unitat d'Execució 5.2 del Pla General d'Ordenació Urbana de Torrent. [97/M12687]
  
Juan José Fernández Calabuig, president de l'Agrupació d'Interés Urbanístic de la Unitat d'Actuació 5.2. del Pla General d'Ordenació Urbana de Torrent, inscrita en el Registre d'Agrupacions d'Interés Urbanístic amb el número 9703, d'acord amb els articles 48 i 46 de la Llei 6/1994, de la Generalitat Valenciana, Reguladora de l'Activitat Urbanística, fa saber el següent:
  
Primer
  
Aquesta Agrupació d'Interés Urbanístic ha dipositat en l'Ajuntament de Torrent, amb el consentiment unànime dels propietaris de tots els terrenys situats en la unitat, una còpia de la seua alternativa tècnica de Programa per a l'Execució Íntegra de la Unitat d'Execució 5.2 del Pla General d'Ordenació Urbana de Torrent, amb la seua proposta de reparcel·lació protocol·litzada en escriptura pública del 23 de juliol de 1997 davant el notari de Torrent senyor Juan Montero-Ríos Gil, i, a més, un Projecte d'Urbanització de la Unitat d'Execució 5.2 que comprén també el limítrof carrer d'Alacant, proposant com a agent urbanitzador a la pròpia Agrupació d'Interés Urbanístic de la Unitat. Les dades per a identificar l'exemplar dipositat davant l'Ajuntament són Alternativa Tècnica de Programa per a l'Execució Íntegra de la Unitat d'Execució 5.2 del Pla General d'Ordenació Urbana de Torrent, formulada per l'Agrupació d'Interés Urbanístic de la dita unitat, presentada el dia 19 de novembre de 1997.
  
Segon
  
El dia 27 de novembre de 1997 foren protocol·litzats (núm protocol 2654) tots els documents que comprenen l'alternativa tècnica de programa pel notari senyor Juan Montero-Ríos Gil, amb estudi professional a Torrent, avinguda del País Valencià número 31-2on.
  
Tercer
  
Dins del termini de 20 dies, comptats des de la publicació d'aquest anunci en el Diari Oficial de la Generalitat Valenciana, qualsevol persona podrà comparéixer en la dita Notaria del senyor Montero-Ríos per a obtindre còpia de l'acta de protocol·lització d'aquests documents o sol·licitar l'exhibició d'aquesta. Així mateix podrà consultar en l'Ajuntament de Torrent les actuacions derivades de la documentació presentada davant d'aquest, per a incorporar a aquestes tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a exercir qualsevol de les alternatives.
  
Quart
  
Com que figura coma desconegut el titular o titulars de la parcel·la cadastral número 6781508 aquest anunci servirà d'avís al dit titular o titulars.